5.pielikums

iepirkuma, ID Nr. CAIP 2026/89, nolikumam
PAKALPOJUMA LĪGUMS _____________________




                                   
Rīgas valstspilsētas pašvaldības Centrālā administrācija (turpmāk – Pasūtītājs), tās vadītāja _____ ________ personā, kurš rīkojas, pamatojoties uz Rīgas domes 2023.gada 30.augusta saistošo noteikumu Nr.RD-23-235-sn “Rīgas valstspilsētas pašvaldības nolikums” 74.punktu, Rīgas domes 2022.gada 14.decembra nolikuma Nr.RD-22-218-no “Rīgas valstspilsētas pašvaldības Centrālās administrācijas nolikums” 8.6.apakšpunktu un Rīgas domes priekšsēdētāja 2023.gada 1.septembra rīkojumu Nr.RD-23-129-p “Par Rīgas valstspilsētas pašvaldības Centrālās administrācijas vadītāja amata pienākumu veikšanu”, no vienas puses un 
__________________________, nodokļu maksātāja reģistrācijas _____________, tās _____________ personā, kurš/a darbojas uz ________________________ (turpmāk – Izpildītājs), no otras puses, abi kopā turpmāk – Līdzēji, pamatojoties uz iepirkuma „ Dežuranta pakalpojumi ēkā Rīgā, Ieriķu ielā 43a”, identifikācijas Nr. CAIP 2026/89 , rezultātiem, noslēdz šādu pakalpojuma līgumu (turpmāk – Līgums) par turpmāk minēto:

1. Līguma priekšmets

Pasūtītājs uzdod un Izpildītājs apņemas sniegt Pasūtītājam dežuranta pakalpojumus (turpmāk – Pakalpojums) ēkā, kas atrodas Rīgā, Ieriķu ielā 43 (turpmāk – Objekts) saskaņā ar tehnisko specifikāciju/tehnisko piedāvājumu (1. pielikums) un finanšu piedāvājumu (2. pielikums).
2. Līguma summa un samaksas kārtība

2.1. Līguma kopējā summa līdz EUR 80 000.00 (astoņdesmit tūkstoši euro un 00 centi)  bez pievienotās vērtības nodokļa (turpmāk – PVN), PVN 21% EUR _______ (________ tūkstoši ______ simti ________ euro un 00 centi) un summa kopā ar PVN līdz EUR __________ (_________ tūkstoši _______ simti _______ euro un 00 centi), ieskaitot nodokļus, nodevas un visus citus ar Pakalpojuma sniegšanu un Līguma izpildi saistītos izdevumus saskaņā ar finanšu piedāvājumā noteikto vienas pakalpojuma stundas cenu (2. pielikums).
2.1.1. Dežuranta vienas pakalpojuma stundas atlīdzības tarifa likme, saskaņā ar finanšu piedāvājumu (2.pielikums), ir EUR _______ (_____ euro un _____ centi) bez PVN. Dežuranta noteiktā vienas darba stundas atlīdzības tarifa likme paliek nemainīga visā Līguma darbības laikā.

2.2. Pasūtītājs maksā Izpildītājam par Pakalpojumu ikmēneša maksas veidā par iepriekšējā mēnesī faktiski veikto Pakalpojuma apjomu, ņemot vērā Līguma 2.pielikumā noteikto vienas pakalpojuma stundas cenu, piemērojot PVN normatīvajos aktos noteiktās likmes apmērā, (turpmāk tekstā – Ikmēneša maksa) 15 (piecpadsmit) darba dienu laikā pēc Pakalpojuma pieņemšanas – nodošanas akta parakstīšanas par iepriekšējā mēnesī veikto Pakalpojumu pamatojoties uz Izpildītāja izsniegto un Pasūtītāja pārstāvja apstiprināto rēķinu. Izpildītājs sagatavo elektronisko rēķinu atbilstoši Rīgas pilsētas pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu.
2.3. Izpildītājs elektroniskos rēķinus apmaksai iesniedz, izvēloties vienu no sekojošajiem rēķina piegādes kanāliem:
2.3.1. Rīgas valstspilsētas pašvaldības e-pakalpojumu “Rēķinu iesniegšana” portālā https://www.eriga.lv; 

2.3.2. Valsts pārvaldes pakalpojumu portālā www.latvija.lv norādot pašvaldības e-adresi:  EINVOICE@90011524360.
2.3.3. Noformējot rēķinu, tajā jānorāda:
       Saņēmējs: Rīgas valstspilsētas pašvaldība

             Adrese: Rātslaukums 1, Rīga, LV–1539

NMR kods:90011524360

PVN reģ.Nr.: 90011524360

Banka: Luminor Bank AS Latvijas filiāle

Bankas kods: RIKOLV2X 

Konts: LV26RIKO0020100001010

RD iestāde: Rīgas valstspilsētas pašvaldības Centrālās administrācijas Nodrošinājuma pārvalde

RD iestādes adrese: Rātslaukums 1, Rīga, LV-1539

RD iestādes kods: 1502.

2.4. Līgumā noteiktā kārtībā iesniegts elektroniskais rēķins nodrošina līgumslēdzējiem elektroniskā rēķina izcelsmes autentiskumu un satura integritāti.

2.5. Līgumslēdzēji (puses) vienojas, ka elektroniskā rēķina apmaksas termiņu skaita no dienas, kad Izpildītājs, atbilstoši pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis pasūtītajam elektronisku rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai. 

2.6. Izpildītājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam. 

2.7. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.
2.8. Veicot samaksu, Pasūtītājs, iepriekš par to rakstiski brīdinot Izpildītāju, ir tiesīgs ieturēt Izpildītājam aprēķināto līgumsodu vai zaudējumu atlīdzību.

3. Līguma izpildes termiņš, vieta un nosacījumi


Līgums stājas spēkā no tā abpusējas parakstīšanas dienas un ir spēkā 24 (divdesmit četrus) mēnešus no  16.12.2026. līdz 15.12.2028. vai līdz Līguma 2.1.apakšpunktā norādītajai kopējās summas apguvei, atkarībā no tā, kurš nosacījums iestāsies pirmais. 
4. Pakalpojumu nodošanas-pieņemšanas kārtība
4.1.  Līgumā paredzētais Pakalpojums tiek nodots Pasūtītājam ar nodošanas-pieņemšanas aktu. Pasūtītājs 5 (piecu) darba dienu laikā no Pakalpojumu nodošanas - pieņemšanas akta saņemšanas brīža to paraksta vai iesniedz Izpildītājam atteikumu, kurā norāda konstatētās neatbilstības Līguma nosacījumiem.

4.2. Ja, pieņemot Pakalpojumu, Pasūtītājs konstatē Pakalpojuma neatbilstību Līguma nosacījumiem, Pasūtītājam ir tiesības neparakstīt Pakalpojuma nodošanas-pieņemšanas aktu. Šajā gadījumā Pasūtītājam 3 (trīs) darba dienu laikā ir jāiesniedz Izpildītājam rakstiska pretenzija, norādot trūkumus vai neatbilstību Līguma nosacījumiem, un Līdzēji rakstiski vienojas par Līguma saistību izpildes un/vai norēķinu kārtību un apjomiem. 

4.4.   Neatbilstības Līguma nosacījumiem Izpildītājs novērš ar saviem līdzekļiem un uz sava rēķina. Neatbilstības Līguma nosacījumiem novēršanas termiņš ir 5 (piecas) darba dienas no paziņojuma par neatbilstību konstatēšanas brīža.

4.6. Izpildīto Pakalpojumu nodošanas–pieņemšanas akts un rēķins tiek iesniegts vienu reizi mēnesī, līdz katra nākamā mēneša 10.(desmitajam) datumam.  
5. Izpildītāja tiesības un pienākumi

5.1.
Izpildītājs apņemas veikt Pakalpojumus tehniskajā specifikācijā/tehniskajā piedāvājumā (1. pielikums)  paredzētajā termiņā, apjomā un kvalitātē. 

5.2.  Izpildītājs atbild par zaudējumiem, kuri nodarīti Pasūtītājam un/vai trešajām personām sakarā ar šī Līguma noteikumu pārkāpumu, ja Izpildītājs tajos vainojams.

5.3.
Izpildītāja pienākums ir ievērot darba drošības tehnikas, ugunsdrošības, apkārtējās vides aizsardzības noteikumus un citus normatīvos aktus, kas regulē šādu Pakalpojumu veikšanu. Izpildītājs uzņemas pilnu atbildību par to, lai viņa darbinieki ievērotu minētos noteikumus.

5.4. Izpildītājs brīdina Pasūtītāju par neparedzētiem apstākļiem, kas radušies pēc Līguma noslēgšanas no Izpildītāja neatkarīgu apstākļu dēļ un kuru dēļ var tikt traucēta saistību izpilde. Tādā gadījumā, Pusēm vienojoties, Pakalpojumu izpildes termiņi var tikt attiecīgi pagarināti.

5.5. Izpildītājs apņemas nodrošināt Pasūtītājam brīvu iespēju iepazīties ar Pakalpojuma izpildes gaitu.

5.6. Izpildītājam ir pienākums:

5.6.1. informēt Pasūtītāju par Pakalpojuma izpildē piesaistītajiem Izpildītāja darbiniekiem (personas dati) pirms Pakalpojuma izpildes uzsākšanas, kā arī to nomaiņas gadījumā, informāciju nosūtot uz Līgumā norādītā Pasūtītāja atbildīgā darbinieka elektroniskā pasta adresi vai iesniedzot to Pasūtītāja atbildīgajam darbiniekam personiski;

5.6.2. pēc Pasūtītāja pieprasījuma nekavējoties nomainīt Pakalpojuma izpildē piesaistīto Izpildītāja darbinieku, ja Pasūtītājs ir pamatoti norādījis uz Līguma nosacījumu pārkāpumu;

5.6.3. nodrošināt, ka Pakalpojuma izpildē piesaistītie Izpildītāja darbinieki ir informēti par to personas datu nodošanu Pasūtītājam un izmantošanu Līguma izpildes nodrošināšanai un kontrolei, un ka Izpildītāja darbinieki neiebilst to personas datu apstrādei;

5.6.4. nodrošināt, ka Izpildītāja darbinieki Pakalpojuma izpildes laikā vai atrodoties Objektā ir pieklājīgi un korekti pret Pasūtītāja klientiem, apmeklētājiem un darbiniekiem, nelieto alkoholiskās, psihotropās vai narkotiskās vielas vai neatrodas to reibumā, spēj komunicēt valsts valodā, izpilda Pasūtītāja darbinieku norādījumus, ciktāl tas nav pretrunā ar Līgumu, un sadarbojas ar Pasūtītāju un tā darbiniekiem;

5.6.5. sniegt pēc Pasūtītāja pieprasījuma visu nepieciešamo informāciju saistībā ar starptautisko vai nacionālo sankciju neesamības pārbaudi.

5.6.6. ja tiek saņemta Pasūtītāja informācija par Līguma vai Pakalpojuma izpildes pārkāpumiem, nodrošināt Izpildītāja pārstāvja ierašanos Objektā 3 (trīs) stundu laikā, lai konstatētu pārkāpuma apstākļus, kā arī nekavējoties veikt pasākumus pārkāpuma novēršanai.

5.7. Izpildītājs apņemas izskatīt Pasūtītāja pretenzijas, ja tādas rodas Līguma izpildes gaitā.
6. Pasūtītāja tiesības un pienākumi

6.1. Pasūtītājs apņemas veikt samaksu par kvalitatīvi un laikā veikto Pakalpojumu  Līgumā noteiktajos termiņos un kārtībā.

6.2. Pasūtītājs apņemas savlaicīgi veikt Izpildītāja izpildīto Pakalpojumu pieņemšanu.

6.3. Pasūtītājs brīdina Izpildītāju par neparedzētiem apstākļiem, kas radušies pēc Līguma noslēgšanas no Pasūtītāja neatkarīgu apstākļu dēļ un kuru dēļ var tikt traucēta saistību izpilde. 

6.4. Pasūtītājam ir tiesības:

6.4.1. jebkurā brīdi Līguma darbības laikā iepazīties ar Pakalpojuma izpildes gaitu.
6.4.2. izteikt pretenzijas, iesniedzot tās rakstiski ne vēlāk kā 3 (trīs) darba dienu laikā no tā notikuma iestāšanās brīža, kas bija šīs pretenzijas cēlonis.

6.4.3. pieprasīt informāciju par Izpildītāja darbinieku personu datiem un izmantot tos Līguma izpildes nodrošināšanai un kontrolei;

6.4.4. vienpusēji apturēt Pakalpojumu gadījumā, ja Izpildītājs neievēro Līguma nosacījumus, iesniedzot Izpildītājam motivētu rakstveida pretenziju;

6.4.5. lūgt Izpildītājam nomainīt Pakalpojuma izpildē piesaistīto Izpildītāja darbinieku gadījumā, ja tas neievēro Līguma nosacījumus, iesniedzot Izpildītājam motivētu rakstveida pretenziju;

6.4.6. informējot Izpildītāju par to vismaz 5 (piecas) darba dienas iepriekš rakstveidā vai elektroniski uz Līgumā norādīto Izpildītāja vai atbildīgās personas e-pasta adresi, uz laiku atteikties no Pakalpojuma izpildes pilnībā vai daļējā apmērā Pasūtītāja darbības organizatorisko procesu dēļ, kā arī Eiropas Savienības un citu starptautisko organizāciju, valsts vai pašvaldības iestāžu vai organizāciju izdoto aktu, lēmumu, rīkojumu vai faktiskās rīcības gadījumā, kā arī citu nepārvaramas varas apstākļu gadījumā, kas ietekmē Līguma izpildi, nosūtot informāciju rakstveidā pa pastu vai elektroniski uz Līgumā norādīto Izpildītāja atbildīgās personas e-pasta adresi (šajā gadījumā Pasūtītājs nekompensē Izpildītāja izdevumus, ja tādi radušies Pakalpojuma pārtraukuma dēļ).

6.5. Pasūtītāja pienākums ir savlaicīgi apmaksāt Izpildītāja iesniegtos rēķinus par sniegto Pakalpojumu.

7. Līdzēju atbildība


7.1. Izpildītājs atbild par Pakalpojuma izpildes kvalitāti un Latvijas Republikas normatīvajos aktos noteiktajā kārtībā sedz Pasūtītājam tiešos zaudējumus, kas tam radušies sakarā ar Līguma nosacījumu neizpildi.
7.2. Ja Izpildītājs nenodrošina Pakalpojuma izpildi Līgumā noteiktā kārtībā, Pasūtītājam ir tiesības prasīt un Izpildītājam ir pienākums 10 (desmit) darba dienu laikā pēc Izpildītāja pieprasījuma saņemšanas dienas maksāt Pasūtītājam līgumsodu divkāršā Pakalpojuma vienas stundas tarifa likmes apmērā par katru stundu, kurā Pakalpojums netiek nodrošināts atbilstoši Līgumā noteiktajam.

7.3. Ja Izpildītājs pārkāpj Līgumā noteiktos Pakalpojuma izpildes nosacījumus, Pasūtītājam ir tiesības pieprasīt un Izpildītājam ir pienākums 10 (desmit) darba dienu laikā pēc Pasūtītāja pieprasījuma saņemšanas dienas samaksāt Pasūtītājam līgumsodu EUR 100,00 (simts euro un nulle centi) apmērā par katru šādu gadījumu. Par izpildes dienu uzskatāma diena, kad abpusēji ir parakstīts nodošanas-pieņemšanas akts.

7.4. Līguma 7.2. un 7.3.punktā noteikto līgumsodu summa nevar pārsniegt 10% (desmit procentus) no Līguma kopējās summas.

7.5. Ja Pasūtītājs neveic samaksu Līgumā noteiktajos termiņos un kārtībā, Izpildītājam ir tiesības prasīt un Pasūtītājam ir pienākums 10 (desmit) darba dienu laikā pēc Izpildītāja pieprasījuma saņemšanas dienas maksāt Izpildītājam nokavējuma procentus 0,5% (viena procenta piecu desmitdaļu) apmērā par katru nokavēto dienu no termiņā neapmaksātās rēķina summas, bet ne vairāk kā 10% (desmit procentu) apmērā no Līguma kopējās summas.

7.6. Jebkura Līgumā noteiktā līgumsoda samaksa neatbrīvo Līdzēju no to saistību pilnīgas izpildes.


7.7. Pasūtītājs un Izpildītājs neatbild par Līguma pilnīgu vai daļēju neizpildi, ja tā radusies ārkārtēja, nepārvarama rakstura apstākļu dēļ. Pie šādiem apstākļiem pieder: valsts varas un pārvaldes pieņemtie lēmumi, kuri ierobežo vai izslēdz Līguma izpildes iespējas, tiesas pieņemtie lēmumi, avārijas (ugunsnelaime, plūdi Pasūtītāja vai Izpildītāja objektos utt., kas saistīti ar Līguma izpildes nodrošināšanu).

7.8. Līdzējs, kurš atsaucas uz Līguma 7.7.apakšpunktā minētiem apstākļiem, par to iestāšanos otram Līdzējam paziņo ne vēlāk kā 3 (trīs) darba dienu laikā, pievienojot kompetentas valsts institūcijas izziņu, kas apstiprina šo faktu.
7.9. Gadījumā, ja Izpildītājs piesaista ar Līgumu uzņemto saistību izpildē trešās personas, tas atbild par trešās personas nodarītajiem tiešajiem zaudējumiem vai saistību nepienācīgu izpildi.

8. Līguma izpildē iesaistītā apakšuzņēmēju nomaiņas un jauna apakšuzņēmēju piesaistes kārtība
8.1. Izpildītājs veic Līguma izpildē piesaistītā apakšuzņēmēju nomaiņu, vai jauna apakšuzņēmēja piesaisti Publisko iepirkumu likuma (turpmāk – PIL) 62. pantā noteiktajā kārtībā un gadījumos.

8.2. Gadījumā, ja Līguma izpildē piesaistīto apakšuzņēmēju personisku piedalīšanos nav iespējams nodrošināt (atvaļinājumi, darba attiecību pārtraukšana u.c. gadījumi), Izpildītājam ir pienākums nodrošināt līdzvērtīgas vai augstākas kvalifikācijas vai apakšuzņēmēju piesaisti Līguma izpildē, iepriekš to saskaņojot ar Pasūtītāju.
8.3. Pasūtītājs ir tiesīgs atteikt apakšuzņēmēja nomaiņu, ja pastāv kāds no PIL 62. panta trešās daļas nosacījumiem.
8.4.  Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
8.5. Izpildītājs drīkst veikt tā piedāvājumā norādīto apakšuzņēmēju nomaiņu, uz kuru neattiecas PIL 62. panta trešās daļas nosacījumi, ja Izpildītājs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja nomaiņai vai jauna apakšuzņēmēja iesaistīšanai Līguma izpildē.
8.6. Lai veiktu apakšuzņēmēju nomaiņu, Izpildītājs informē Pasūtītāju par attiecīgo aizvietotāju un iesniedz dokumentus, kas nepieciešami lēmuma pieņemšanai (piem., sertifikātu un apliecinājumu apliecinātās kopijas).
8.7. Pārbaudot jaunā apakšuzņēmēja atbilstību, Pasūtītājs piemēro PIL 42. panta noteikumus. PIL 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
8.8. Pasūtītājs pieņem lēmumu atļaut vai atteikt iepirkuma Līguma izpildē iesaistītā Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62. panta noteikumiem.
8.9. Gadījumā, ja tiek mainīts normatīvais regulējums, kas nosaka iepirkuma procedūrā izraudzītā personāla vai apakšuzņēmēju nomaiņu, tā notiek atbilstoši spēkā esošajos normatīvajos aktos noteiktajām.
8.10. Gadījumā, ja Starptautisko un Latvijas Republikas nacionālo sankciju likuma 11.¹ pantā noteiktās sankcijas ir piemērotas attiecībā uz apakšuzņēmēju vai personu, uz kuras iespējām Izpildītājs ir balstījies, lai apliecinātu savu atbilstību iepirkuma procedūras dokumentācijā norādītajām kvalifikācijas prasībām, Izpildītājam ir pienākums apakšuzņēmēju vai minēto personu nomainīt 10 (desmit) darba dienu laikā no attiecīga Pasūtītāja pieprasījuma nosūtīšanas dienas.
8.11. Ja Pasūtītājs Līguma izpildes laikā Objektā konstatē Izpildītāja piedāvājumā nenorādītu un/vai šajā sadaļā noteiktajā kārtībā ar Pasūtītāju nesaskaņotu apakšuzņēmēju, Izpildītājam tiek noteikts līgumsods EUR 300 (trīs simti) apmērā par katru konstatēto gadījumu.
9. Līguma grozīšanas un papildināšanas kārtība un kārtība, 

kādā pieļaujama atkāpšanās no Līguma

9.1. Līguma grozījumi vai papildinājumi ir pieļaujami, ja vien tie nav pretrunā ar PIL nosacījumiem, abiem Līdzējiem vai to pilnvarotiem pārstāvjiem (pilnvaru robežās) abpusēji parakstot papildu vienošanos, kas kļūst par Līguma neatņemamu sastāvdaļu. 
9.2. Līdzēji 5 (piecu) kalendāro dienu laikā rakstveidā informē viens otru par apstākļiem (izmaiņām), kuri var ietekmēt šī Līguma būtiskos noteikumus.
9.3. Pasūtītājam ir tiesības nekavējoties vienpusēji izbeigt Līgumu pirms Pakalpojuma sniegšanas termiņa beigām, rakstveidā informējot Izpildītāju šādos gadījumos:

9.3.1. Izpildītājs nenodrošina Pakalpojuma izpildi Līgumā noteiktā kārtībā un kvalitātē ilgāk kā 5 (piecas) darba dienas vai Izpildītājs atsakās no Līguma izpildes;

9.3.2. Izpildītājs nodarījis Pasūtītājam zaudējumus vai ir konstatēti Līguma un/vai Pakalpojuma izpildes pārkāpumi un Izpildītājs neveic atbilstošas darbības to novēršanai, atkārtoti iesniegtas pretenzijas un/vai sastādīti defektu akti par neatbilstošu Pakalpojuma izpildi;

9.3.3. ja ir notikusi Izpildītāja labprātīga vai piespiedu likvidācija;

9.3.4. ja pret Izpildītāju ir uzsākta maksātnespējas vai bankrota procedūra;

9.3.5. ja Izpildītājs nav sniedzis Pakalpojumu vispār, vai Pakalpojuma sniegšana neatbilst tehniskās specifikācijas /tehniskā piedāvājuma un Līguma un/vai tā pielikumu noteikumiem;
9.3.6. pēc Līguma noslēgšanas atklājas, ka, iesniedzot piedāvājumu iepirkumā, vai Līguma izpildes gaitā Izpildītājs ir apzināti sniedzis nepatiesu informāciju vai nepatiess izrādās jebkurš tā sniegtais apliecinājums;
9.3.7. Starptautisko un Latvijas Republikas nacionālo sankciju likumā paredzētajos gadījumos;
9.3.8. Izpildītājs tiek atzīts par karteļa dalībnieku saskaņā ar Konkurences padomes lēmumu vai tiesas spriedumu, kas stājies spēkā;

9.3.9.
Izpildītājs Līguma izpildes laikā iegūst būtiski negatīvu reputāciju, kas var ietekmēt Pasūtītāja publisko tēlu, uzticamību vai sadarbības iespējas, un šis reputācijas kritums ir pamatots ar publiski pieejamu informāciju, tiesas nolēmumu vai kompetentas iestādes lēmumu.

9.4. Atkāpšanās no Līguma neietekmē jebkuras citas Pasūtītāja vai Izpildītāja tiesības, kas izriet no Līguma. Šādā gadījumā Pasūtītājs samaksā Izpildītājam par faktiski veikto Līgumam atbilstošu Pakalpojumu.

9.5. Ja Līgums tiek izbeigts Līguma 9.3.1., 9.3.2., 9.3.6., 9.3.7., 9.3.8. apakšpunktā noteiktajā gadījumā, Pasūtītājam ir tiesības pieprasīt un Izpildītājam ir pienākums 15 (piecpadsmit) kalendāro dienu laikā no Pasūtītāja rēķina saņemšanas samaksāt līgumsodu 10% apmērā no neizpildītā Pakalpojuma summas, kā arī apmaksāt visus Pasūtītājam radītos Līgumā paredzētos tiešos zaudējumus saskaņā ar Pasūtītāja iesniegto rēķinu.
10. Noslēguma noteikumi

10.1. Jautājumus, kas nav atrunāti Līgumā, bet var rasties tā izpildes nodrošināšanas sakarā, Līdzēji risina saskaņā ar Latvijas Republikas normatīvo aktu prasībām.
10.2. Visas domstarpības un nesaskaņas, kas izriet no Līguma, Līdzēji risina savstarpēju pārrunu ceļā, ko nostiprina rakstveidā. Ja domstarpības un nesaskaņas nav iespējams atrisināt savstarpējās pārrunās, tās tiek risinātas Latvijas Republikas tiesā Latvijas Republikas normatīvajos aktos noteiktajā kārtībā.

10.3. Līdzēji nav tiesīgi pilnīgi vai daļēji nodot savas tiesības vai pienākumus, kas saistītas ar Līgumu, trešajām personām.

10.4. Gadījumā, ja Līguma darbības laikā notiks Pasūtītāja vai Izpildītāja reorganizācija, tā tiesības un pienākumi pāriet tiesību un saistību pārņēmējam.
10.5. Līguma izpildes uzraudzību un pieņemšanas-nodošanas aktu no Pasūtītāja puses parakstīšanu veic Rīgas valstspilsētas pašvaldības Centrālās administrācijas Nodrošinājuma pārvaldes _________ tālr. _______, e-pasts: _________________.

10.6. Līguma izpildes uzraudzību Izpildītāja interesēs veic _____________, tālr. ________, e-pasts: _____________.
10.7. Mainoties personām, kuras veic Līguma uzraudzību, Līdzēju rekvizītiem, bankas kontiem vai citai informācijai, kura var ietekmēt Līguma izpildi, Līdzēji par to rakstveidā viens otru informē 3 (trīs) darbdienu laikā.

10.8. Līgums sagatavots uz ___ (_____) lapām. Līgumam ir 1. pielikums – tehniskā specifikācija/tehniskais piedāvājums un 2. pielikums – finanšu piedāvājums. Pielikumi ir Līguma neatņemama sastāvdaļa.
11. Līdzēju rekvizīti un paraksti

	Pasūtītājs
	
	Izpildītājs

	Rīgas valstspilsētas pašvaldības Centrālā administrācija

Rātslaukums 1, Rīga, LV-1050


	
	Sabiedrība ar ierobežotu atbildību “_______”

Reģ. nr. _______
Juridiskā adrese: ________________
Faktiskā adrese: ________________

	Par līguma izpildi atbildīgā struktūrvienība:

Rīgas valstspilsētas pašvaldības Centrālās administrācijas Nodrošinājumu pārvalde

Kontaktinformācija:   

Tālr. 67105369

E-pasts: CA.np@riga.lv

	
	Bankas nosaukums:  

Bankas kods: 

Konta numurs 

Šis dokuments ir parakstīts ar drošu elektronisko parakstu un satur laika zīmogu

2
Šis dokuments ir parakstīts ar drošu elektronisko parakstu un satur laika zīmogu

